**Приложение №10**

**ДОГОВОР**

**ЗА КОМПЛЕКСНО БАНКОВО ОБСЛУЖВАНЕ**

Днес, ……………. 2014 г. в гр. София, между:

**………………………………..,** вписано в Търговския регистър с ЕИК   
…………….. със седалище и адрес на управление гр. София, ……………………….., представлявано от търговските   
пълномощници:

1. ……………………………………..............................

и

1. …………………………………………………………

упълномощени с пълномощно с рег. № ……….. от дата ………..г. на нотариус ………………. с рег. № ……. на Нотариалната камара, наричана по нататък „БАНКАТА“, от една страна, и

**……………...........................................**, вписано в Търговския регистър с ЕИК , със седалище и адрес на управление: гр. ................., ж.к. ........................................./ул................................., №........, представлявано от .................................................................., притежаващ л.к. №……...................., изд. на…….........от.................., ЕГН........................., живущ в гр. .................................., ж.к. ....................................................../ ул. ............................................, бл. № .............., ет. ........, ап. № ..........., наричано по-долу за краткост „КЛИЕНТ”, от друга страна,

Заедно наричани по-долу „Страните“, а всяка една поотделно „Страната“,

се сключи настоящият договор за комплексно банково обслужване (по-долу „Договора“), за следното:

**I. ПРЕДМЕТ**

Чл. 1. (1) Страните се споразумяват БАНКАТА да предоставя на КЛИЕНТА (и където е приложимо – на служители на КЛИЕНТА) банкови продукти и услуги, посочени от Страните в Приложение № 1, представляващо неразделна част от настоящия Договор („Продукти/те“), при условия за предлагани лихви, и дължими такси и комисиони, посочени в Приложение № 1 (по-долу „Договорените условия“).

(2) За отделните Продукти КЛИЕНТЪТ сключва отделни договори с БАНКАТА, уреждащи спецификите на предоставяне и ползване на съответния продукт/услуга, при съответно приложение на Договорените условия.

Чл. 2. (1) При постигнато съгласие между Страните БАНКАТА може да предоставя на КЛИЕНТА и допълнителни продукти и услуги, извън уговорените Продукти в Приложение № 1, неразделна част от Договора, за което Страните сключват отделен/ни договор/и, в които уговарят и условията за предоставянето им.

(2) За всички Продукти КЛИЕНТЪТ дължи на БАНКАТА такси и комисиони, съответно се прилагат лихвените условия съгласно Договорените условия, а за всички останали услуги и продукти, които не са изрично посочени в Приложение № 1, неразделна част от Договора, се прилага действащата Тарифа на БАНКАТА за клиенти юридически лица. Дължимите от КЛИЕНТА такси и комисиони се събират служебно от всички сметки на КЛИЕНТА, открити при БАНКАТА, за което той, с подписването на настоящия Договор, дава своето неотменимо и безусловно съгласие.

**II. ПРАВА И ЗАДЪЛЖЕНИЯ ПА СТРАНИТЕ**

Чл.3. БАНКАТА се задължава да предоставя на КЛИЕНТА (и където е приложимо – на служители на КЛИЕНТА) Продуктите в срокове и съгласно условия, уговорени от Страните в съответния договор за предоставянето на конкретния продукт/услуга.

Чл.4. КЛИЕНТЪТ се задължава:

а) Да уведомява незабавно БАНКАТА за всички промени в правния си статут.

б) Да предостави на БАНКАТА спесимени на своите служители, оторизирани да подписват от негово име изискваните от БАНКАТА документи във връзка с изпълнението на сключените между Страните договори относно предоставяните на КЛИЕНТА услуги и продукти от страна на БАНКАТА.

в) Да осигури подписването от негова страна на необходимите отделни договори с БАНКАТА (вкл. приложимите към тях общи условия), уреждащи спецификите на предоставяне и ползване на съответните продукти и услуги, както и подписването и представянето от негова страна на необходимите документи и информация във връзка с предоставянето на продуктите и услугите от страна на БАНКАТА.

**III. СРОК И IIPЕКРАТЯВАНЕ НА ДОГОВОРА**

Чл. 5. (1) Настоящият Договор влиза в сила след получаване от страна на БАНКАТА на писмено уведомление от КЛИЕНТА, че последният е прекратил договора си за банково обслужване с "………………………………., вписана в Търговския регистър към Агенция по вписванията с ЕИК …………….., със седалище и адрес на управление: гр. София,

…………………... („…………....“) (по-долу „Съобщението“) и се сключва за срок от една година, считано от датата на влизането му в сила (т.е. от получаване от страна на БАНКАТА на Съобщението).

(2) Договорът може да бъде прекратен предсрочно:

а) по взаимно съгласие между Страните, изразено в писмена форма;

б) едностранно, с 45-дневно писмено предизвестие отправено от едната до другата   
Страна.

в) При отнемане на лиценза на БАНКАТА за извършване на дейност като кредитна институция, при откриване на производство по несъстоятелност на БАНКАТА или при прекратяване на БАНКАТА, извън условията на универсално правоприемство;

г) При промяна на правния статут на КЛИЕНТА или ограничаване на лиценза на БАНКАТА, водещи до невъзможност за изпълнение на уговореното в настоящия Договор от КЛИЕНТА, съответно от БАНКАТА;

(3) С подписването на Договора Страните се съгласяват, че в случай на прекратяване на Договора поради изтичане на срока му или по реда на б. „а“ или „б“ от ал.1 на настоящия член БАНКАТА ще продължи да предоставя на КЛИЕНТА (и където е приложимо - на служители на КЛИЕНТА) продуктите и услугите, за които са сключени отделни договори между БАНКАТА и КЛИЕНТА (и където е приложимо - между БАНКАТА и служители на КЛИЕНТА), като прилага, считано от датата на прекратяване на Договора, стандартните си условия съгласно Тарифата на БАНКАТА за клиенти юридически лица (съответно където е приложимо – съгласно Тарифата на БАНКАТА за клиенти физически лица) и Лихвения си бюлетин, независимо от това, че може да е уговорено нещо различно в този Договор или в други сключени договори между БАНКАТА и КЛИЕНТА. С цел избягване на противоречиво тълкуване Страните се съгласяват, че настоящата алинея ще запази действието си и след прекратяване на Договора.

(4) В случаите по предходната алинея, както и относно предоставянето на услуги и продукти, които не са изрично посочени в Приложение № 1, неразделна част от Договора, БАНКАТА си запазва правото да променя Тарифата и Лихвения си бюлетин, като промените в тях са задължителни за Страните от деня на влизането им в сила, за което БАНКАТА уведомява КЛИЕНТА чрез съобщения на определените за това места в банковите салони и на електронната си страница.

**IV. КОНФИДЕНЦИАЛНОСТ**

Чл. 6. Страните не могат да разгласяват факти и обстоятелства, както и всяка друга поверителна информация, станала им известна във връзка с изпълнение на задълженията по настоящия Договор, освен в предвидените от приложимото законодателство случаи или с изрично писмено съгласие на другата Страна.

**V. ОБЩИ УСЛОВИЯ**

Чл. 7. (1) Всички изменения и допълнения на настоящия Договор ще се извършват с подписване на допълнителни споразумения между Страните, които стават неразделна част от Договора.

(2). При непостигане на съгласие между Страните, споровете по този Договор се отнасят за разрешаване от компетентния български съд в гр. София.

(3). За неуредените в Договора въпроси се прилагат разпоредбите на действащото българско законодателство, Тарифата на БАНКАТА и Лихвения бюлетин на БАНКАТА, с които с подписването на Договора КЛИЕНТЪТ декларира, че е запознат и ги приема като неразделна част от Договора .

Чл. 8. Всички съобщения, декларации, съгласия, молби, информации и др. във връзка с   
изпълнението на настоящия Договор, се адресират, както следва:

**ЗА БАНКАТА:**

Гр…. …..

ПК .

Ул. „,

тел.: …………….

**ЗА КЛИЕНТА:**

**ЗА КЛИЕНТА:**

Гр. София………

ПК 1113

Ул. ……………… № ……

тел.: …………….

Лица за контакт:……........

Лица за контакт: ……...............

Чл. 9. Всички уведомления и изявления във връзка с настоящия Договор трябва да бъдат   
направени в писмена форма и ще се считат получени, ако по факс, чрез лично доставяне или   
чрез изпращане по пощата с обратна разписка, или с препоръчана поща   
достигнат до адресите на Страните, посочени в чл.8 по-горе. В случай, че някоя от Страните промени адреса си, посочен в чл. 8 по-горе, тя е длъжна да уведоми писмено другата Страна като посочи новия си адрес, а до получаването на такова уведомление, всички съобщения, достигнали до стария адрес, ще се считат за получени.

Настоящият Договор се изготви в два еднообразни екземпляра на български език, по   
един за всяка от Страните.

1. ЗА БАНКАТА: ЗА КЛИЕНТА:……………………. …………………………
2. /…………………./ /…………………./……………………..

/…………………

**ПРИЛОЖЕНИЕ № 1**

**КЪМ ДОГОВОР ЗА КОМПЛЕКСНО БАНКОВО ОБСЛУЖВАНЕ ОТ ………. 2014 г.**

**Сключен между ……………………….. и ………………………………………**

1. **Касови операции:**

1. **Разплащателни сметки:**

|  |  |  |
| --- | --- | --- |
|  |  |  |

1. **Лихви по разплащателни сметки:**
2. **Банкови преводи и разплащания:**
3. **Стандартни срочни депозити:**
4. **Срочни депозити с индивидуални условия:**

**Ценовите условия по т.V и т.VI/Стандартни срочни депозити и Срочни депозити с индивидуални условия/ са валидни до 30 дни отВЛИЗАНЕТО В СИЛА НА ДОГОВОРА И СПОРАЗУМЕНИЯТА КЪМ НЕГО, след което подлежат на договаряне, съобразно пазарните условия.**

**ПРИЛОЖЕНИЕ № 2**

**КЪМ ДОГОВОР ЗА КОМПЛЕКСНО БАНКОВО ОБСЛУЖВАНЕ ОТ ………. 2013 г.**

**Сключен между .. БЪЛГАРИЯ АД и ………………………………………**

**СПОРАЗУМЕНИЕ**

Днес, .................... 2014 г. в град София между:

**МБАЛНП "Свети Наум" ЕАД,** вписано в Търговския регистър, ЕИК ………………………, със седалище и адрес на управление град София, представлявано от ……………………………. – Прокурист, наричано по-долу за краткост **ВЪЗЛОЖИТЕЛ**,

и

„……………………….**”,** вписано в Търговския регистър,ЕИК………….., със седалище и адрес на управление гр. София, …………….., представлявано от ………………………………… – Търговски пълномощник и ……………………….. – Търговски пълномощник, наричано по-долу за краткост **ИЗПЪЛНИТЕЛ**,

**се сключи настоящото споразумение за следното:**

**І**. Във връзка с договор за банково обслужване между страните и с оглед подобряване обслужването на работниците, служителите, пациентите и посетителите на болницата, ВЪЗЛОЖИТЕЛЯТ възлага, а ИЗПЪЛНИТЕЛЯТ приема да монтира на територията на ……………. един брой терминално устройство АТМ (наричани по-долу за краткост „Банкомат”), разположен в недвижимия имот/ на ВЪЗЛОЖИТЕЛЯ и на места определени от последния (наричани по-долу за краткост „помещенията”), а именно:

1. .........................................................../местоположение банкомата/

**ІІ**. Във връзка с изпълнение на горното, страните поемат следните задължения:

Чл. 1.ВЪЗЛОЖИТЕЛЯТ се задължава:

(1)Да осигури достъп на служителите на ИЗПЪЛНИТЕЛЯ и на ангажираната от последния фирма/работници, които да инсталират Банкомата.

(2)Да поддържа помещенията, където ще бъде монтиран Банкомата в добро експлоатационно състояние с оглед предназначението му и да осигури електрозахранване на близко разстояние.

(3)Да осигурява достъп на служителите на ИЗПЪЛНИТЕЛЯ или други, оторизирани от ИЗПЪЛНИТЕЛЯ лица, в рамките на работното време на обекта, с оглед на поддържането (ремонт, промяна, профилактика) и зареждането на банкомата. Страните се споразумяват, при необходимост за зареждане на банкомата с пари в извънработно време, ВЪЗЛОЖИТЕЛЯТ да осигури достъп на оторизирани за целта служители на банката след предварително уведомление за това от страна на ИЗПЪЛНИТЕЛЯ.

(4)Да осигурява достъп на служители на ИЗПЪЛНИТЕЛЯ в неотложни случаи – за отстраняване на възникнали проблеми в банкомата.

* (5)Да поддържа в изправност електроинсталацията в помещенията, а в случай на авария, да уведомява незабавно ИЗПЪЛНИТЕЛЯ.

(6)Да уведоми незабавно ИЗПЪЛНИТЕЛЯ, в случай че прехвърли правото на собственост, отдаде под наем или предостави за временно ползване на трети лица помещенията, в които е монтиран Банкомата или помещенията, от които се извършва сервизното му обслужване.

(6)Да заплаща всички данъци, такси, задължителни застраховки и други разходи, които са свързани със собствеността на помещенията.

(7)Дава съгласието си ИЗПЪЛНИТЕЛЯТ да извърши за своя сметка необходимите СМР, свързани с инсталирането на банкомата и се задължава да осигури на ИЗПЪЛНИТЕЛЯ допълнителен достъп до електричество, докато текат СМР.

Чл.2ИЗПЪЛНИТЕЛЯТ се задължава:

(1)Да поддържа Банкомата и помещенията в които е монтиран с грижата на добър стопанин съобразно целта за която се ползват.

(2)При прекратяване на настоящото споразумение да демонтира Банкомата и освободи помещенията във вида, в който ги е приел, при отчитане на нормалното овехтяване за периода. Да не преотстъпва достъп до помещенията или части от тях на трети лица без изричното писмено съгласие на ВЪЗЛОЖИТЕЛЯ.

* (3)Да уведоми ВЪЗЛОЖИТЕЛЯ при необходимост от извършване на подобрения в помещенията, където е монтирани Банкомата.

**ІІІ**. При неизпълнение на задълженията по настоящото споразумение, виновната страна дължи обезщетение за всички претърпени вреди, които са пряка и непосредствена последица от неизпълнението.

**ІV**. Страните се задължават да не разгласяват пред трети лица каквато и да било информация, предоставена им от другата страна по време на действието на настоящото споразумение, както и всички обстоятелства, станали им известни при или по повод изпълнението му освен в предвидените от приложимото законодателство случаи или с изрично писмено съгласие на другата Страна.

**V**. Настоящото споразумение влиза в сила след получаване от страна на БАНКАТА на писмено уведомление от ВЪЗЛОЖИТЕЛЯ, че последният е прекратил договора си за банково обслужване с "……………..." …, вписана в Търговския регистър към Агенция по вписванията с ЕИК, със седалище и адрес на управление: гр. София, („…….“) (по-долу „Съобщението“) и се сключва за срок от една година, считано от датата на влизането му в сила (т.е. от получаване от страна на БАНКАТА на Съобщението) и може да се прекрати с 45-дневно писмено предизвестие.

Настоящото споразумение се състави и подписа в два оригинални екземпляра, по един за всяка от страните.

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

**1.................................... ....................................**

**/…………………../ /…………………./**

**2......................................**

**/………………………/**

**ПРИЛОЖЕНИЕ № 3**

**КЪМ ДОГОВОР ЗА КОМПЛЕКСНО БАНКОВО ОБСЛУЖВАНЕ ОТ ………. 2014 г.**

**Сключен между и ………………………………………**

**Д О Г О В О Р**

**ЗА ИЗПЛАЩАНЕ НА ТРУДОВИ ВЪЗНАГРАЖДЕНИЯ**

**ПО РЕДА НА МАСОВИТЕ ПЛАЩАНИЯ ЧРЕЗ ИНТЕРНЕТ БАНКИРАНЕ**

Днес, .................... год. в гр. София между

**„ …………..”** вписана в Търговския регистър при Агенция по вписванията, ЕИК ………. със седалище и адрес на управление гр. София, представлявана от търговските пълномощници:

1. ........................................................................................................
2. .........................................................................................................,

упълномощени с пълномощно с рег. № ............, от ...................г. на нотариус .................................. с рег. № ........ на Нотариалната камара, наричана по-долу за краткост **”БАНКАТА”**

и

.......................…………………..………, рег. по ф.дело №.......……………........…г. при .........................................съд, със седалище .................... и адрес на управление .............................................ЕИК по БУЛСТАТ…....………………, представлявано от …...................………………................, наричан по-долу за краткост **ВЪЗЛОЖИТЕЛ,**

се сключи настоящият договор за следното:

***I. ПРЕДМЕТ НА ДОГОВОРА***

**Чл. 1.** /1/ ВЪЗЛОЖИТЕЛЯТ възлага, а БАНКАТА приема да извършва масови плащания на трудови възнаграждения по нареждане на ВЪЗЛОЖИТЕЛЯ чрез кредитен превод от левовата разплащателна сметка на ВЪЗЛОЖИТЕЛЯ с IBAN…….....……..............…......., BIC BPBIBGSF, разкрита в БАНКАТА към разкрити в БАНКАТА или в други банки разплащателни сметки с издадена към тях дебитна карта /наричани по-долу “сметките”/ с титуляри негови работници и служители /наричани по-долу “служители” или “получатели” /, по начина и в сроковете, уговорени в настоящия договор.

/2/ По искане на своите служители ВЪЗЛОЖИТЕЛЯТ може да нареди на БАНКАТА да превежда нетното месечно трудово възнаграждение, както и всички други суми, дължими на служителя във връзка с трудовото му правоотношение по начина и в сроковете, уговорени в настоящия договор по открита на името на служителя в БАНКАТА или в друга банка на територията на България разплащателна сметка с дебитна карта.

**Чл.2**. БАНКАТА ще предоставя на служителите на ВЪЗЛОЖИТЕЛЯ възможност за ползване на банкови продукти и услуги при преференциални условия в съответствие със сключеното между нея и ВЪЗЛОЖИТЕЛЯ Споразумение.

***ІІ. ПРАВА И ЗАДЪЛЖЕНИЯ НА БАНКАТА***

**Чл.3**. БАНКАТА се задължава:

1. Да открие и обслужва разплащателна сметка с дебитна карта на всеки служител на ВЪЗЛОЖИТЕЛЯ, който ВЪЗЛОЖИТЕЛЯТ възнамерява да включи в документа за масово плащане ако служителят е изявил желание за откриване и обслужване на такава сметка, като за целта БАНКАТА сключи договор за разплащателна сметка и съответно за издаване на дебитна карта със съответния служител.

2. Да запознае ВЪЗЛОЖИТЕЛЯ с условията за откриване на разплащателна сметка и издаване и ползване на дебитни карти и да сключи с всеки служител, изявил желание за това, индивидуален договор за откриване и обслужване на разплащателна сметка и издаване на дебитна карта.

3. Да предоставя на ВЪЗЛОЖИТЕЛЯ, отчет по сметката на последния, посочена в чл.1, по реда на Договора за предоставяне и ползване на услугата Интернет банкиране и Общите условия на „ ………” за електронно банково обслужване “интернет банкиране” за индивидуални и корпоративни клиенти.

**Чл.4.** БАНКАТА има право да откаже изпълнението на нареждане от ВЪЗЛОЖИТЕЛЯ за изпълнение на платежна операция, уговорена в настоящия договор в случаите на неизпълнение от страна на ВЪЗЛОЖИТЕЛЯ на някое от условията по настоящия договор.

***ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ***

**Чл.5.** ВЪЗЛОЖИТЕЛЯТ се задължава:

1. Да уведоми служителите си за сключването на настоящия договор и за възможностите и условията за ползване на банкови продукти и услуги при преференциални условия и за откриване на разплащателна сметка с издаване на дебитна карта към нея.

2. Да предостави на БАНКАТА лични данни само на служители, които са дали пред него своето изрично съгласие данните им да бъдат обработвани за целите на изпълнение на настоящия договор

3. При използване на системата за Интернет банкиране, да спазва условията на сключения Договор за предоставяне и ползване на услугата Интернет банкиране и Общите условия на „…………..”за електронно банково обслужване “интернет банкиране” за индивидуални и корпоративни клиенти

4. Да осигурява по разплащателната си сметка в БАНКАТА необходимите средства за изпълнение на всяко нареждане за Масово плащане.

5. Да уведомява писмено БАНКАТА за всички новопостъпили служители, за служителите, с които са прекратени трудовите договори, както и за отправените предизвестия за прекратяване на трудови договори, като посочва датата на сключване, респ. – датата и условията на прекратяване на трудовите договори. Задължението на ВЪЗЛОЖИТЕЛЯ по тази точка възниква от момента на възникване на някое от горните обстоятелства, при спазване изискванията на чл.5, т.2.

6. Да уведомява БАНКАТА за влезли в сила решения за предстоящи щатни промени, с оглед своевременното уреждане на отношенията й със служители на ВЪЗЛОЖИТЕЛЯ, ползващи овърдрафт.

***IV. РЕД И УСЛОВИЯ ЗА ИЗВЪРШВАНЕ НА МАСОВОТО ПЛАЩАНЕ***

**Чл.6**./1/. За изпълнение предмета на този договор ВЪЗЛОЖИТЕЛЯТ извършва следното:

1. Съставя и предава по електронен път на БАНКАТА **Преводно нареждане за кредитен превод при условията на масово плащане**, съдържащ изричното нареждане на ВЪЗЛОЖИТЕЛЯ за извършване на кредитен превод от разплащателната му сметка, посочена в чл.1 по разплащателните сметки на получателите така, както са посочени в информацията, съставена по реда на чл.6, ал.1, т 2. при спазване на условията на сключения Договор за предоставяне и ползване на услугата Интернет банкиране и Общите условия на „ ………..” за електронно банково обслужване “интернет банкиране” за индивидуални и корпоративни клиенти.

2. Съставя и предава на БАНКАТА по електронен път при спазване на условията по предходната точкафайл за масово плащане по подадения от банката електронен формат с разпределение на превежданата сума по получатели, с автоматично генерирано Преводното нареждане за кредитен превод при условията на масово плащане, съдържащ по отношение на всяко отделно плащане всички реквизити на преводно нареждане за кредитен превод, предвидени в Наредба № 3 на БНБ от 16 юли 2009 г. за условията и реда за изпълнение на платежни операции и за използване на платежни инструменти и данните посочени по-долу, а именно :

а) заглавие- «опис на масовото плащане» (изписва се съкратено, а именно - «ОМР»)

б) вид на масовото плащане - за кредитен превод;

в) дата на съставяне;

г) наименование на банката до която нареждането се отправя;

д) име (наименование) на наредителя (ВЪЗЛОЖИТЕЛЯ) ;

е) международен номер на банковата сметка (IBAN) на наредителя (ВЪЗЛОЖИТЕЛЯ);

ж) обща сума за превеждане за всички получатели;

з) наименование на банката на всички получатели - за всеки получател поотделно

и) Банков код (BIC) на банката на получателя- на всички получатели - за всеки получател поотделно

й) трите имена на всеки получател и ЕГН;

к) международен номер на банковата сметка (IBAN) на разплащателната сметка на всеки получател;

л) сума за плащане по всяка отделна платежна сделка към всеки един получател (поотделно)

м) валута по всяка отделна платежна сделка;

н) дата за изпълнение на превода ;

о) основание за превода по всяка отделна платежна сделка (информация за получателя)

п) брой редове - посочва се броят на отделните платежни сделки, които са включени в масовото плащане;

3. Преди файлът да бъде зареден в основната банкова система, се извършва формална проверка за коректността на файла в системата за Интернет банкиране;

/2/ ВЪЗЛОЖИТЕЛЯТ се задължава да съставя файл, генериращ Преводно нареждане за кредитен превод при условията на масово плащане, по чл. 6, ал. 1, т. 1, 2 и 3 по–горе и да подава платежното нареждане по електронен път при стриктно спазване на разпоредбите на Договора за предоставяне и ползване на услугата Интернет банкиране и Общите условия на „ ………..” за електронно банково обслужване “интернет банкиране” за индивидуални и корпоративни клиенти.

/3/ ВЪЗЛОЖИТЕЛЯТ подава платежното нареждане по предходната алинея в срок до 16,00 часа на текущия работен ден .

**Чл.7.** /1/ Ако което и да е изискване по чл. 6 не е спазено и/или не съдържа някой от реквизитите, масовото плащане не се извършва и се генерира съобщение за грешка. ВЪЗЛОЖИТЕЛЯТ се задължава повторно коректно да го нареди.

/2/ Ако са спазени условията по чл. 6, системата генерира **Преводно нареждане за кредитен превод при условията на масово плащане**, съдържащо изричното нареждане и съгласие на ВЪЗЛОЖИТЕЛЯ за прехвърляне на парични суми от разплащателната му сметка по разплащателните сметки на получателите така, както са посочени в информацията, съставена по реда на чл.6, ал.1, т 2 .

/3/ БАНКАТА извършва масовото плащане, само ако по разплащателната сметка на ВЪЗЛОЖИТЕЛЯ има наличност, достатъчна за изпълнение на всички единични платежни сделки. В противен случай масовото плащане се приема и регистрира, но БАНКАТА изчаква набирането на посочената в сборния платежен документ сума за изпълнението на всички платежни операции, посочени в преводното нареждане по чл.6..

***V. ФИНАНСОВИ УСЛОВИЯ***

**Чл.8.**/1/ За услугата «Масово плащане на трудови възнаграждения чрез Интернет банкиране» БАНКАТА не начислява такса за вътрешнобанкови преводи. Такса в размер на .. лв. плюс . лв. или общо 0.00 лв. на запис се начислява за междубанкови преводи.

/2/ БАНКАТА си запазва правото да изменя едностранно размера на таксата по предходната алинея, когато промените са по-изгодни (по-благоприятни) за клиента, като уведоми за това ВЪЗЛОЖИТЕЛЯ посредством обявление в банковите салони, за което ВЪЗЛОЖИТЕЛЯТ с подписването на настоящия договор дава своето изрично и безусловно съгласие.ВЪЗЛОЖИТЕЛЯТ може да се информира за промените в банковите салони и на Интернет страницата на БАНКАТА

**Чл.9.**/1/ В случай на наредени единични междубанкови обикновени или RINGS преводи, същите се таксуват съгласно условията по Тарифата на БАНКАТА, като таксата е за сметка на ВЪЗЛОЖИТЕЛЯ.

/2/ Таксата по алинея 1 на чл. 8, както и по предходната алинея на настоящия член се събира служебно от разплащателната сметка на ВЪЗЛОЖИТЕЛЯ, за което последният, с подписването на настоящия договор, дава своето безусловно и неотменимо съгласие, като за улеснение на БАНКАТА депозира и съгласие за директен дебит по реда на Наредбата.

***VІ. СРОК НА ДЕЙСТВИЕ НА ДОГОВОРА***

**Чл.10**. Настоящият договор влиза в сила след получаване от страна на БАНКАТА на писмено уведомление от КЛИЕНТА, че последният е прекратил договора си за банково обслужване с "………….", вписана в Търговския регистър към Агенция по вписванията с ЕИК със седалище и адрес на управление: гр. София, („“) (по-долу „Съобщението“) и изпълнението на чл. 19 и се сключва за срок от една година, считано от датата на влизането му в сила (т.е. от получаване от страна на БАНКАТА на Съобщението).

**Чл.11**. Договорът може да бъде прекратен:

1. По взаимно съгласие на страните.
2. По искане на една от страните, с едномесечно писмено предизвестие, отправено до другата страна.
3. Автоматично – с прекратяването на договора за разплащателната сметка, посочена в чл.1. или с прекратяването на договора за предоставяне и ползване на услугата Интернет банкиране

***VІІ. ЗАЩИТА НА ЛИЧНИТЕ ДАННИ***

**Чл.12.** За целите на договора се възприемат следните определения, касаещи лични данни:

1. „Лични данни” са всяка информация, отнасяща се до физическо лице, което е идентифицирано или може да бъде идентифицирано пряко или непряко чрез идентификационен номер или чрез един или повече специфични признаци.
2. "Обработване на лични данни" е всяко действие или съвкупност от действия, които могат да се извършват по отношение на личните данни с автоматични или други средства, като събиране, записване, организиране, съхраняване, адаптиране или изменение, възстановяване, консултиране, употреба, разкриване чрез предаване, разпространяване, предоставяне или по друг начин, актуализиране или комбиниране, блокиране, заличаване или унищожаване.
3. **„**Администратор на лични данни” е физическо или юридическо лице, както и орган на държавната власт или на местното самоуправление, който сам или съвместно с друго лице определя целите и средствата за обработване на личните данни.
4. „Обработващ лични данни” е лице, което обработва лични данни от името на администратора на лични данни.
5. "Трето лице" е физическо или юридическо лице, орган на държавна власт или на местно самоуправление, различен от физическото лице, за което се отнасят данните, от администратора на лични данни, от обработващия лични данни и от лицата, които под прякото ръководство на администратора или обработващия имат право да обработват лични данни.

**Чл.13.** С подписване на настоящия договор страните декларират, че са спазили и ще спазват за в бъдеще относимите разпоредби на нормативните актове, уреждащи защитата на лични данни по отношение на данните, обработвани за целите на изпълнението на настоящия договор.

**Чл.14.** При обработване на лични данни, за целите на изпълнение на настоящия договор, ВЪЗЛОЖИТЕЛЯТ – администратор на лични данни, определя БАНКАТА за обработващ лични данни.

**Чл.15.** За целите на изпълнение на настоящия договор се обработват лични данни на служители на ВЪЗЛОЖИТЕЛЯ, които са имена, ЕГН, адрес, телефон, паспортни данни на лицето, гражданство, заемана позиция в , професионална област, професия, номер на банкова сметка и др.

**Чл.16.** /1/ВЪЗЛОЖИТЕЛЯТ задължава БАНКАТА да обработва предоставените й лични данни единствено с цел изпълнение на настоящия договор

/2/ БАНКАТА може да обработва личните данни допълнително на самостоятелно основание по силата на действащото законодателство.

/3/ ВЪЗЛОЖИТЕЛЯТ задължава Банката да прилага необходимите технически и организационни мерки, за да защити данните от случайно или незаконно унищожаване, или от случайна загуба, от неправомерен достъп, изменение или разпространение, както и от други незаконни форми на обработване.

/4/ При предаване на данни по електронен път, ВЪЗЛОЖИТЕЛЯТ и БАНКАТА взимат специални мерки за защита.

***VIII. ДОПЪЛНИТЕЛНИ РАЗПОРЕДБИ***

**Чл. 17.** /1/ За всички неуредени въпроси в настоящия договор се прилагат разпоредбите на договора за разплащателна сметка, посочена в чл.1,Общите условия за откриване, водене и закриване на банкови сметки на юридически лица, еднолични търговци, дружества по закона за задълженията и договорите, бюджетни предприятия и чуждестранни търговски представителства в „……”, Договора за предоставяне и ползване на услугата Интернет банкиране и Общите условия на „…...” за електронно банково обслужване “интернет банкиране” за индивидуални и корпоративни клиенти, както и съответните относими разпоредби на българското законодателство.

/2/ При невъзможност за разрешаване на спор между страните чрез преговори, същият се отнася за разрешаване по съдебен ред от компетентния български съд в град София.

**Чл.18.** С подписването на настоящия договор ВЪЗЛОЖИТЕЛЯТ декларира, че е спазено изискването по чл. 270 ал.3 от Кодекса на труда. БАНКАТА не носи каквато и да било отговорност пред служителите и/или трети лица, ако това изискване не е било спазено.

**Чл.19.** Настоящият договор влиза в сила само след сключването между ВЪЗЛОЖИТЕЛЯ и БАНКАТА на Договор за предоставяне и ползване на услугата Интернет банкиране и предаването на съответната скреч карта на ВЪЗЛОЖИТЕЛЯ.

Настоящият договор се сключи в два еднообразни екземпляра, по един за всяка от страните.

Приложение:

Приложение №1 - Образец «Преводно нареждане за кредитен превод при условията на масово плащане»;

**ЗА БАНКАТА: ЗА ВЪЗЛОЖИТЕЛЯ:**

1...................................... .................................

/................................../ /................................./

2......................................

/................................/

**ЗА БАНКАТА: ЗА КЛИЕНТА:**

1................................ 1...................................

2................................

**ПРИЛОЖЕНИЕ № 4**

**КЪМ ДОГОВОР ЗА КОМПЛЕКСНО БАНКОВО ОБСЛУЖВАНЕ ОТ ………. 2013 г.**

**Сключен между и ………………………………………**

**ДОГОВОР**

**ЗА РАЗПЛАЩАТЕЛНА СМЕТКА**

Днес, ………………, във фин. център. ......................, между **„,** вписана в Търговския регистър, ЕИК, със седалище и адрес на управление гр. София……………….., представлявана от търговските пълномощници:

1 .......................................................................................................................................................... и

2. ............................................................................................................................................................,

упълномощени с пълномощно с рег. No ........., от дата .............. на нотариус ..................................

с рег. No ....... на Нотариалната камара, наричана по-долу "**БАНКАТА**", от една страна и

...................................................................................................................................................................

Със седалище и адрес на управление .................................................................................................

.................................................................................................................................................................

ЕИК ......................................., фирмено дело .........................., партида ........, том ......., стр....

наричан по-долу за краткост **“ТИТУЛЯР”,** представляван от

……………..................................................................................................................................................,

л.к. №……........, изд. на…….........от.................., ЕГН........................., живущ в гр. .............................., ж.к. ............................................../ ул. ........................................., бл. № ............., ет. ......, ап. № ..........,

и …...........................................................................................................................................................,

л.к. №……........, изд. на…….........от.................., ЕГН........................., живущ в гр. ..............................., ж.к. ............................................../ ул. ........................................., бл. № ............., ет. ......, ап. № ..........,

се сключи настоящият договор за разплащателна сметка (по-долу „Договора“) за следното :

**I. ПРЕДМЕТ НА ДОГОВОРА**

Чл.1(1) ТИТУЛЯРЪТ възлага, а БАНКАТА приема да открие и води разплащателна сметка в ..........................(вид валута) на името на ТИТУЛЯРА, (наричана по-долу за краткост СМЕТКАТА), за съхранение на пари, платими на виждане без срок на предизвестие от страна на ТИТУЛЯРА, по която БАНКАТА приема и извършва по негово нареждане плащания в границите на наличните по СМЕТКАТА суми и при условията на настоящия Договор.

(2) БАНКАТА означава СМЕТКАТА с IBAN номер :............................................................, BIC код - BPBIBGSF.

(3) Страните се съгласяват, че настоящият Договор влиза в сила след получаване от страна на БАНКАТА на писмено уведомление от ТИТУЛЯРА, че последният е прекратил договора си за банково обслужване с "……., вписана в Търговския регистър към Агенция по вписванията с ЕИК…., със седалище и адрес на управление: гр. София, („ “) (по-долу „Съобщението“) и се сключва за срок от една година, считано от датата на влизането му в сила (т.е. от получаване от страна на БАНКАТА на Съобщението).

(4) Независимо от изтичането на срока на Договора, уговорен в ал.3 по-горе, в случай на наложен запор върху СМЕТКАТА или друго ограничение, допустимо по българското законодателство, БАНКАТА не закрива СМЕТКАТА до вдигането на запора или отпадането на наложеното ограничение, за което ТИТУЛЯРЪТ дава своето изрично и безусловно съгласие.

(5) ТИТУЛЯРЪТ е длъжен след изтичането на срока на Договора (и доколкото не е наложен запор върху СМЕТКАТА или друго ограничение, допустимо по българското законодателство) да прехвърли/изтегли всички налични по СМЕТКАТА средства, като в случай на неизпълнение на това негово задължение сумата остава налична по СМЕТКАТА до разпореждане със средствата от страна на ТИТУЛЯРА или упълномощено от него лице, като БАНКАТА преустановява начисляването на лихви върху сумата по СМЕТКАТА.

Чл.2 Дължимата върху средствата по СМЕТКАТА лихва се изчислява ежедневно на база 360 лихводни за година и 30 лихводни за месец, считано от датата на откриването на СМЕТКАТА и се капитализира и дължи (изплаща) в края на календарната година или при закриване на СМЕТКАТА.

Чл. 3. Неразделна част от настоящия Договор са Общите условия за откриване, водене и закриване на сметки на юридически лица, еднолични търговци, дружества по закона за задълженията и договорите, бюджетни предприятия и чуждестранни търговски представителства в (приети с Решение на Изпълнителния комитет на БАНКАТА от 05.03.2009г., с последващи изменения и допълнения). Същите са налични на дълготраен носител по смисъла на §1, т.4 от Допълнителните разпоредби на Закона за платежните услуги и платежните системи – на Интернет страницата на БАНКАТА - http://postbank.bg.С подписването на настоящия Договор ТИТУЛЯРЪТ декларира, че е запознат изцяло с тяхното съдържание в сила към момента на подписване на настоящия Договор и ги приема без възражения.

Настоящият Договор се състави в два еднообразни екземпляра - по един за всяка от страните.

|  |  |
| --- | --- |
| **„**  1.Име на служител: ......................................................................  Подпис на служител: ................................................................  2. Име на служител: ....................................................................  Подпис на служител: ................................................................ | **ПРЕДСТАВЛЯВАЩИ ТИТУЛЯРА:**  1............................................  2............................................ |